Rootsi asehaldur Tallinnas

**Rootsi asehaldur Tallinnas** oli Rootsi kuninga asemik ja valitseja Tallinna linnas Rootsi valitsusperioodil.

Rootsi kuninga Eestimaa/Tallinna asehalduri residentsiks kohandati Toompea ordulinnus, kus asus ka Toompea Väikese linnuse linnusepealik. 

Aastatel 1561–1710, kuulus Tallinn iseseisva haldusterritooriumina Rootsi kuningriigi, Rootsi Eestimaa hertsogkonda  ja Läänemereprovintside Eestimaa (kindral)kubermangu, mida valitses aastatel 1561–1674 Eestimaal kuberner ja aastatel 1674–1710 kindralkuberner.

Rootsi võimu kehtestamisega Eestimaal 1561. aastal, mil Harjumaa, Virumaa ja Järvamaa aadlikud (4. juuni) ning Tallinna linn (6. juuni) andsid end vabatahtlikult Rootsi krooni alla, määrati esimeseks Rootsi kuninga asehalduriks Tallinna linnas vabahärra Lars Ivarsson Fleming  ja Eestimaa asehalduriks ning Rootsi kuninga asemikuks Klas Horn.

Varasel Rootsi ajal, kuni 17. sajandi I veerandini, oli Rootsi valitseja kohapealse esindaja ametinimetus *asehaldur* (saksa keeles *Statthalter*, rootsi keeles *ståthållare*).

* Aastatel 1561–1562 oli Rootsi asehaldur Tallinnas Lars Ivarsson Fleming.
* Aastatel 1565–1568 oli Tallinna asehaldur Henrik Klasson Horn.
* Aastatel 1568–1570 oli  Tallinna ja Eestimaa asehalduriks Gabriel Kristiernsson Oxenstierna.
* Aastal 1570 oli Tallinna linnuse  asehaldur Hans Björnsson Lejon
* Aastast 1575 oli Tallinna asehaldur teist korda Henrik Klasson Horn.
* Aastatel 1576–1577 oli Tallinna linnuse ja lääni asehaldur Hans Eriksson.
* Aastast 1578 oli Tallinna linnuse ja lääni asehaldur (*Statthalter*) Johan Berendes
* Aastatel 1578–1579, 1582–1583 ja 1592–1600 oli Tallinna  ja Eestimaa asehaldur Göran Boije.
* Aastatel  1580–1581 oli Tallinna  ja Eestimaa asehaldur Svante Stålarm.
* Aastatel 1582–1583 ja 1592–1600 oli Tallinna  ja Eestimaa asehaldur Göran Boije.
* Aastatel 1585–1588 oli Tallinna ja Eestimaa asehaldur Gustaf Gabrielsson Oxenstierna.
* Aastatel 1588–1590 oli Tallinna ja Eestimaa asehaldur Gustaf Banér.
* Aastatel 1590–1592 oli Tallinna ja Eestimaa asehaldur Erik Gabrielsson Oxenstierna.
* Aastatel 1592–1600 oli Tallinna  ja Eestimaa asehaldur Göran Boije
* Aastatel 1602–1603 Tallinna asehaldur  Anders Lennartsson
*Aastal 1605 oli asehaldur Tallinnas Peder Nilsson
*Aastatel 18. september 1605–1608 oli Tallinna asehaldur Axel Nilsson Ryning  (1552–1620)
*Aastal 1609 oli asehaldur Tallinnas Nils Hansson Bagge ja 1614 Tallinna linnusepealik)
* Aastatel 1611–1617 oli Tallinna ja Eestimaa asehaldur Gabriel Bengtsson Oxenstierna.
**1616, Claes Claesson Uggla asehaldur Tallinnas
*Aastatel 1620–1633 oli Tallinna asehaldur Ewert von Bremen ja kuningliku Tallinna linnusekohtu president
* Aastatel 1628–1642 oli Tallinna linnuse, Tallinna ja Eestimaa asehaldur Philipp von Scheiding.
**Aastal 1633, Magnus von Nieroth, Väätsa mõisnik, asehaldur Tallinnas
**Aastal 1636, Jakob Claesson Uggla, asehaldur Tallinnas (*Ståthållare på Reval*)
* Aastatel 1644–1645 oli  Tallinna asehaldur Ewert von Bremen
*Aastal 1645 oli Tallinna asehaldur Michael von Grass ja 1464 Tallinna Linnusekohtu president
* Aastatel 1646–1652 oli Tallinna ja Eestimaa kuberner Erik Oxenstierna.
* Aastatel 1652–1659 oli Tallinna asehaldur Wilhelm Ulrich (Tallinna asehaldurina oli ta kuberneri puudumisel ka Eestimaa kuberneri ametis aastail 1653, 1655 ja 1656–1659)
*Aastatel  1659–1670 oli Tallinna asehaldur Philipp von Krusenstiern (1597/98–1676)
*Aastal 1670 oli Tallinna asehaldur Claes/Nikolaus von Köhler
*Aastatel 1673 15. sept. – 1679 oli Tallinna asehaldur Jakob Staël von Holstein  (1628–1679)
* Aastatel 1673–1685 oli Tallinna asehaldur vabahärra Johan Christopher von Scheiding (1634–1685).
* Aastast 1675– oli Tallinna asehaldur Axel Rose  (1624–1679)
*Aastatel  1685–1690 oli Tallinna asehaldur Adolf Tungel (ca 1640–1688) ja  Tallinna lossikohtu president
*Aastatel  1690–1700 oli Tallinna asehaldur Matthias von Porten  (1642–1718/20)
*Aastatel 1707–1710 oli Tallinna asehaldur Dietrich Friedrich von Patkul.

Venemaa keisririigis 1775. aastast sisse seatud uue halduskorralduse seaduse alusel moodustati Tallinna kubermangu asemele 1783. aastal Tallinna asehaldurkond, mille valitsejaks olid Liivi- ja Eestimaa kindralkubernerid: 1783–1792, riigikrahv George Browne ja 1792–1798, vürst Nikolai Repnin. Asehalduskorra periood lõppes Venemaa keisrinna Katariina II surma (1796) järel, kui Venemaa keiser Paul I ukaasiga 26. veebruarist 1797 taastati asehalduskorraeelne halduskord ja taastati Eestimaa kubermang.

## Vaata ka
*Taani kuninga asehaldur,  Eestimaa hertsogkonnas
*Rootsi Eestimaa kubernerid 1561–1674 ja Rootsi Eestimaa kindralkubernerid 1674–1710

## Viited